তিনি বলেন নীলফামারী জেলা সদরের পলাশবাড়ী  ইউনিয়ন পরিষদের সামনে বামন ডাঙ্গা নামক স্থানে ২ দশমিক ৮২ শতক জমির উপর ৬ কোটি ৪৯ লাখ ২৪ হাজার ৯শ টাকা ব্যায়ে ১০ হাজার মেট্রিক টন ধারন ক্ষমতা সম্পন্ন বাফার গুদাম নির্মানের প্রস্তাব গত ৬ এপ্রিল ২০১১ প্লানিং কমিশনে পাশ হয়েছে। আগামী ২০১২ সালের আগে এ গুদাম নির্মানের প্রক্রিয়া শুরু করা যাবে।বাংলাদেশ ফার্টিলাইজার অ্যাসোসিয়েশনের নীলফামারী জেলা শাখার সভাপতি আব্দুল ওয়াহেদ সরকার বলেন,নীলফামারীতে বাফার গুদাম নির্মানের প্রয়োজনীয়তা উল্লেখ করে বাংলাদেশ ফার্টিলাইজার অ্যাসোসিয়েশন নীলফামারী জেলা শাখার পক্ষ থেকে শিল্প সচিব ও  বিসিআইসি চেয়ারম্যান বরাবরে গত ২ ফেব্রুয়ারী ২০১০ আবেদন করা হয়। আবেদনের প্রেক্ষিতে সরকার এখানে বাফার গুদাম নির্মানের পরিকল্পনা করে। জেলা ফার্টিলাইজার অ্যাসোসিয়েশনের সাধারন সম্পাদক বিশ্বজিৎ ভৌমিক বাপ্পী বলেন,এখানে বাফার গুদাম নির্মান হলে ব্যবসায়ীদের পরিবহন খরচ সাশ্রয় হবে ,এখানকার কৃষকরাঃ ন্যায্যমুল্যে স্বল্প সময়ে সহজে তাদের প্রয়োজনীয় সার সংগ্রহ করতে পারবেন। এ ছাড়া ব্যবসায়ীদের টাকা পরিবহনে ঝুকি কমবে। পাশাপাশি এখানকার অন্ততঃ ৫শ শ্রমিকের কর্মসংস্থাানের পদ সৃষ্টি হবে। উল্লেখ্য নীলফামারীতে বাফারগুদাম নির্মানে স্থানীয়  ব্যবসায়ীরা দীর্ঘদিন ধরে মানববন্ধন সহ বিভিন্ন আন্দোলন কর্মসুচি পালন করে আসছিল।